**Molėtų rajono savivaldybės taryba**

**SPRENDIMAS**

**Dėl uab „akordas 1“ PRAŠYMO ATLEISTI NUO nekilnojamojo turto ir žemės nuomos MOKESČIų**

2020 m. rugsėjo 24 d. Nr. B1-239

Molėtai

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 punktu, Lietuvos Respublikos nekilnojamojo turto mokesčio įstatymo 7 straipsnio 5 dalimi, Lietuvos Respublikos Vyriausybės 2002 m. lapkričio 19 d. nutarimo Nr. 1798 „Dėl nuomos mokesčio už valstybinę žemę“ 1.8 punktu, Lietuvos Respublikos Vyriausybės 2003 m. lapkričio 10 d. nutarimo Nr. 1387 „Dėl žemės nuomos mokesčio už valstybinės žemės sklypų naudojimą“ 8 punktu, Lietuvos Respublikos Vyriausybės 2020 m. vasario 26 d. nutarimu Nr. 152 „Dėl valstybės lygio ekstremaliosios situacijos paskelbimo“, atsižvelgdama į Molėtų rajono savivaldybės tarybos 2020 m. gegužės 28 d. sprendimą Nr. B1-126 „Dėl atleidimo nuo nekilnojamojo turto, žemės ir valstybinės žemės nuomos mokesčių ar lengvatų suteikimo Molėtų rajono savivaldybėje 2020 metais“, apsvarsčiusi UAB „Akordas 1“ 2020 m. kovo 20 d. prašymą Nr. 20-03/20-1 ir įvertinusi, kad UAB „Akordas 1“ pagrindinė veikla yra teikti projektavimo paslaugas, kelių ir gatvių tiesimo remonto, inžinierinių tinklų tiesimo, nekilnojamojo paveldo tvarkybos, teritorijų priežiūros darbus ir šios veiklos ekstremalios situacijos bei karantino laikotarpiu nebuvo uždraustos ar apribotos, bendrovė neįtraukta į uždraustų veiklų įmonių sąrašą,

 Molėtų rajono savivaldybės taryba n u s p r e n d ž i a:

 Neatleisti UAB „Akordas 1“ nuo nekilnojamojo turto ir žemės nuomos mokesčių už 2020 m.

 Šis sprendimas per vieną mėnesį nuo jo įsigaliojimo dienos gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Saulius Jauneika